PATVIRTINTA

Rietavo lopšelio-darželio

direktoriaus 2020 m. rugsėjo 23 d.

įsakymu Nr. V-59

**I. BENDROSIOS NUOSTATOS**

1. Rietavo lopšelio-darželio 2020-2021 mokslo metų veiklos planas parengtas atsižvelgus į Valstybinę švietimo 2013-2022 metų strategiją, Lietuvos pažangos strategiją ,,Lietuva 2030“, Geros mokyklos koncepciją, strateginius įstaigos veiklos planus, švietimo būklę, bendruomenės poreikius. Šis planas nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti. Planu siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti Rietavo savivaldybės gyventojų ugdymo(si) poreikius ikimokyklinio ir priešmokyklinio ugdymo srityje, racionaliai, taupiai ir tikslingai naudoti švietimui skirtus išteklius.

2. Ugdymo procesas organizuojamas vadovaujantis parengta Rietavo lopšelio-darželio ikimokyklinio ugdymo programa, ŠMM patvirtintomis ikimokyklinio, priešmokyklinio ugdymo programomis. Į ugdymo turinį papildomai integruojamos įvairios metodinės rekomendacijos bei programos, rengiamos individualios programos specialiųjų poreikių vaikams.

3. Planą įgyvendins Rietavo lopšelio-darželio administracija, pedagoginiai ir kiti ugdymo procese dalyvaujantys specialistai, nepedagoginiai darbuotojai, ugdytiniai ir jų tėvai.

**II. MISIJA:**

Rietavo lopšelis-darželis – tai įstaiga, kuri organizuoja ankstyvąjį, ikimokyklinį ir priešmokyklinį ugdymą, tenkindama ugdytinių poreikius, sudarydama sąlygas bendražmogiškų vertybių atsiskleidimui, laisvos, kūrybiškos, savimi pasitikinčios asmenybės ugdymui(si), užtikrindama saugią ir sveiką aplinką vaikams ir darbuotojams.

**III. VIZIJA:**

Moderni, demokratijos principais besivadovaujanti, į bendražmogiškas vertybes orientuota, sauganti ir puoselėjanti kultūrinį ir dvasinį paveldą švietimo įstaiga.

**IV. 2019-2020 MOKSLO METŲ VEIKLOS PLANO ĮGYVENDINIMAS**

4. 2019-2020 m. m. ugdymo paslaugos buvo teikiamos 211 vaikų, veikė 3 ankstyvojo, 6 ikimokyklinio ir 2 priešmokyklinio ugdymo grupės. Ankstyvasis ir ikimokyklinis ugdymas organizuojamas remiantis Rietavo lopšelio-darželio ugdymo programa, priešmokyklinis ugdymas – vadovaujantis Švietimo ir mokslo ministro patvirtinta „Priešmokyklinio ugdymo bendrąja programa“.

2019-2020 m.m. tikslas – plėtoti įstaigos veiklą, užtikrinant sėkmingą ikimokyklinio ir priešmokyklinio amžiaus vaikų ugdymo procesą. Šiam tikslui įgyvendinti buvo numatyti keturi uždaviniai. Vykdant pirmąjį veiklos plano uždavinį – tobulinti mokytojų profesines kompetencijas, siekiant aukštesnės ugdymo proceso kokybės – didelis dėmesys buvo skirtas mokytojų kvalifikacijai kelti. Įstaigoje organizuoti trys seminarai. Seminarą „Emocinio intelekto svarba ir lavinimo galimybės su PKG metodinėmis priemonėmis“ visos savivaldybės ikimokyklinio ir priešmokyklinio ugdymo mokytojoms vedė VšĮ „Psichologinio konsultavimo grupė“ lektorės G. Meslinienė ir L. Cirtautienė. Šios lektorės lopšelyje-darželyje vedė ir seminarą „Mano įstaiga – tai aš“. VšĮ „ISADD Lietuva“ mokymų koordinatorė Giedrė Skaisgirytė vedė seminarą „Įtraukusis ugdymas – ugdymo tikslai, individualizuotos programos kūrimas, komandos narių vaidmenys“.

Siekiant įgyvendinti antrąjį tikslą - aktyvinti tėvų ir lopšelio-darželio darbuotojų bendradarbiavimo veiklas, plėtojant bendruomeniškumą – buvo numatyta daug veiklų ir renginių, skirtų paminėti Rietavo savivaldybės 20-metį. Tačiau dėl ekstremalios situacijos ir karantino šie planai liko neįgyvendinti.

Vykdydami trečiąjį uždavinį – įgyvendinti sveikatos ugdymo ir stiprinimo programas – sukūrėme Rietavo lopšelio-darželio sveikatos stiprinimo programą „Mes - mažieji sveikuoliukai“. Siekėme praturtinti grupių edukacines erdves naujomis ugdymo priemonėmis: įsigyta modernių, vaikų amžių bei poreikius atitinkančių priemonių įvairioms vaikų kompetencijoms ugdyti. Turtinga, funkcionali ugdymo(-si) aplinka, įvairių ugdymo būdų ir formų panaudojimas, pedagogų pastangos bei kūrybiškumas laidavo kokybišką ikimokyklinio ir priešmokyklinio ugdymo programų vykdymą, sėkmingą įvairių projektų įgyvendinimą. Mokytojos R. Gudauskienė ir V. Turskienė – Lietuvos mažųjų žaidynių koordinatorės – sukvietė visą lopšelio-darželio bendruomenę į Mažųjų olimpiadą.

Siekdami užtikrinti veiksmingą įstaigos funkcionavimą, planavimą bei efektyvų dokumentų valdymą – toks ketvirtasis numatytas tikslo siekimo uždavinys – baigėme atnaujinti lopšelio-darželio teritoriją juosiančią tvorą, įsigijome porą šiuolaikiškų įrenginių vaikų žaidimų aikštelėms. Didelį dėmesį skyrėme 2020 m. biudžeto formavimui, darbuotojų saugių darbo sąlygų užtikrinimui, finansinės apskaitos dokumentų tvarkymui.

Visame pasaulyje kilus koronaviruso (COVID 19) išplitimui, didelių iššūkių kilo organizuojant ikimokyklinį ir priešmokyklinį ugdymą. Buvo paruošti dokumentai, koreguojantys lopšelio-darželio veiklą: Rietavo lopšelio-darželio nuotolinio darbo tvarkos aprašas, Rietavo lopšelio-darželio ugdymo proceso organizavimo nuotoliniu būdu planas ir taisyklės, Vaikų priežiūros organizavimo COVID-19 ligos (koronoviruso infekcijos) atveju tvarkos aprašas ir kiti dokumentai.

5. Analizuojant 2019-2020 m. m. veiklą, išryškėjo šie lopšelio-darželio privalumai, trūkumai, galimybės ir grėsmės:

|  |  |
| --- | --- |
| **Privalumai**   * Lopšelis-darželis pripažintas sveikatą stiprinančia ir aktyvia mokykla. * Ugdomoji veikla vykdoma pagal Rietavo lopšelio-darželio programą, integruojant į ugdymo turinį socialinių įgūdžių programą „Zipio draugai“ ir kt. * Įstaiga dalyvauja ES finansuojamose programose ,,Pienas vaikams“, ,,Vaisių vartojimas mokykloje“ * Sukurtas lopšelio-darželio puslapis socialiniame tinklalapyje Facebook. * Gerėja įstaigos aprūpinimas ugdymo priemonėmis, informaciniais ištekliais. | **Trūkumai**   * Nepakankamas kai kurių įstaigos bendruomenės narių atvirumas pokyčiams. * Lauko žaidimų aikštelės neatitinka aktyvaus vaikų judėjimo poreikio. * Nepakankamas aptarnaujančio personalo dalyvavimas analizuojant įstaigos veiklą, ją tobulinant ir priimant sprendimus. * Trūksta patalpų: nėra sporto salės, maža patalpa buhalterijai, pagalbos vaikui specialistams. * Neskiriama lėšų auklėtojų padėjėjų kvalifikacijai kelti. * Tobulintina internetinės svetainės struktūra, turinys ir informacijos pateikimo sistema. |
| **Galimybės**   * Bendradarbiavimo su tėvais aktyvinimas. * Partnerystės ryšių su kitomis ugdymo įstaigomis ir socialiniais partneriais plėtojimas. * Efektyvesnis informacinių technologijų naudojimas. * Visų įmanomų finansavimo šaltinių naudojimas. * Darbuotojų atvirumo pokyčiams skatinimas. * Galimybės dalyvauti miesto, respublikiniuose, tarptautiniuose projektuose, dalintis gerąja patirtimi, kelti kvalifikaciją, ieškoti partnerių, pritraukti lėšas. | **Grėsmės**   * Pedagogų amžiaus didėjimas. * Augančios prekių, paslaugų kainos. * Nepakankamas finansavimas lopšelio-darželio ūkio problemų sprendimui. * Per mažas bendruomenės domėjimasis moderniomis švietimo naujovėmis. |

**V. 2020-2021 M. M. VEIKLOS TIKSLAI, UŽDAVINIAI IR PRIEMONĖS JIEMS ĮGYVENDINTI**

**Tikslas: Įgyvendinti ikimokyklinio ir priešmokyklinio ugdymo programas, užtikrinant kiekvieno vaiko sėkmę, stiprinant vaiko ryšį su gamta, plėtotojant inovatyvias pedagogines praktikas.**

**Uždaviniai:**

1. Sudaryti kuo palankesnes sąlygas vaikų emocinei gerovei plėtoti.

2. Integruoti STEAM (iš anglų kalbos – gamtos mokslai, technologijos, inžinerija, menai ir matematika) ugdymą į kasdieninę vaikų veiklą.

3. Įgyvendinti sveikatos ugdymo ir stiprinimo programas.

4. Telkti visą lopšelio-darželio bendruomenę tobulinant įstaigos veiklos planavimo, darbo organizavimo bei įsivertinimo sistemą.

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Vykdytojai** | **Laikas** | **Atsiskaitymo forma** |
| **1. Sudaryti kuo palankesnes sąlygas vaikų emocinei gerovei plėtoti** | 1.1. Grupių aprūpinimas šiuolaikiškomis, amžių atitinkančiomis ugdymo(si) priemonėmis, kiekvienoje grupėje kasmet atnaujinant/papildant po 1 ugdomąją erdvę | Pavaduotoja ugdymui  V. Jonušienė,  mokytojos, dirbančios pagal ikimokyklinio ir priešmokyklinio ugdymo programas | Per mokslo metus | Mokytojų tarybai |
| 1.2. Darbuotojų kvalifikacijos tobulinimo renginiai:  1.2.1. Seminaras „Motyvuotas ugdytojas – aktyvus ugdytinis“  1.2.2. Seminaras apie emocijų atpažinimą ir valdymą | Pavaduotoja ugdymui  V. Jonušienė | 2020 m. spalis  2020 m. gruodis | Mokytojų tarybai |
| 1.3. **Dalyvavimas respublikiniuose projektuose** | Direktorė  S. Steponavičiutė,  pavaduotoja ugdymui  V. Jonušienė, mokytojos, dirbančios pagal ikimokyklinio ir priešmokyklinio ugdymo programas | 2020 m.  rugsėjis – 2021m. rugpjūtis | Mokytojų tarybai |
| 1.4. Vaiko gerovės komisijos veikla | Pavaduotoja ugdymui  V. Jonušienė, VGK pirmininkas | Pagal numatytą planą  (priedas Nr.3) |  |
| 1.5. Ugdomojo proceso priežiūra | Pavaduotoja ugdymui  V. Jonušienė | Pagal numatytą planą  (priedas Nr.4) | Mokytojų tarybai |
| **2. Integruoti STEAM (iš anglų kalbos – gamtos mokslai, technologijos, inžinerija, menai ir matematika) ugdymą į kasdieninę vaikų veiklą** | 2.1. STEAM darbo grupės sudarymas | Direktorė  S. Steponavičiutė,  pavaduotoja ugdymui  V. Jonušienė | 2020 m. lapkričio mėn. | Mokytojų tarybai |
|  | 2.2. STEAM mokymuisi skirtų priemonių, reikalingos literatūros įsigijimas | Direktorė  S. Steponavičiutė,  pavaduotoja ugdymui  V. Jonušienė, STEAM darbo grupė | 2021 m.  I-III ketv. | Mokytojų tarybai |
| 2.3. Seminaras apie STEAM ugdymą ikimokykliniame amžiuje | Direktorė  S. Steponavičiutė,  pavaduotoja ugdymui  V. Jonušienė | 2021 m.  vasario – kovo mėn. | Mokytojų tarybai |
| 2.4. Išvykos į Rietavo savivaldybės įmones (pagal galimybes) | Direktorė  S. Steponavičiutė,  pavaduotoja ugdymui  V. Jonušienė, grupių mokytojos | Per mokslo metus | Mokytojų tarybai |
| **3. Įgyvendinti sveikatos ugdymo ir stiprinimo programas** | 3.1. Programų „Mes - mažieji sveikuoliai“, „Aktyvi mokykla“ įgyvendinimas | Direktorė  S. Steponavičiutė, pavaduotoja ugdymui  V. Jonušienė,  visuomenės sveikatos priežiūros specialistės  A.Batavičienė,  I. Viršilaitė, sveikatinimo darbo grupė,  grupių mokytojai | Per mokslo metus | Informacijos sklaida |
| 3.2. Sukurti ir įgyvendinti sveikatos stiprinimo ir vertinimo sistemą | Sveikatos stiprinimo veiklos grupė | 2021 m.  I pusmetis | Mokyklos tarybai |
| 3.3. Užkrečiamųjų ligų prevencijos vykdymas, ugdytinių lankomumo ir sergamumo analizės vykdymas | Visuomenės sveikatos priežiūros specialistės  A.Batavičienė,  I. Viršilaitė | Pagal planą | Mokytojų tarybai |
| 3.4. Vaikų maitinimo organizavimo, programų „Pienas vaikams“ ir „Vaisių vartojimo skatinimas mokyklose“ vykdymo priežiūra | Visuomenės sveikatos priežiūros specialistė  A.Batavičienė | Nuolat | Mokyklos tarybai |
| 3.5. Aktualios vaikų tėvams informacijos skleidimas informaciniuose stenduose, grupėse, įstaigos tinklalapyje, socialiniuose tinkluose | Direktorė  S. Steponavičiutė, pavaduotoja ugdymui  V. Jonušienė,  grupių mokytojai | Nuolat | Mokytojų tarybai |
| **4. Telkti lopšelio-darželio bendruomenę tobulinant įstaigos veiklos planavimo, darbo organizavimo bei įsivertinimo sistemą** | 4.1. Vaikų grupių sąrašų parengimas, mokinių registro duomenų tvarkymas.  Mokytojų tarifikacija, etatų sąrašų parengimas, koregavimas | Direktorė  S. Steponavičiutė,  vyr. buhalterė  E. Srėbalienė,  pavaduotoja ugdymui  V. Jonušienė | 2020 m. rugsėjo mėn. | Mokyklos tarybai |
| 4.2. Personalo darbo vertinimas ir įsivertinimas | Direktorė  S. Steponavičiutė,  pavaduotoja ugdymui  V. Jonušienė, ūkvedė  R. Turskienė | 2021 m. sausio mėn. | Darbo tarybai |
|  | 4.3. Parengti įstaigos Darbuotojo etikos kodeksą | Administracija, darbo grupė | 2021 m.  I pusmetis | Mokyklos tarybai, Darbo tarybai |
| 4.4. Tėvų (globėjų) lūkesčių tyrimas | Direktorė  S. Steponavičiutė, pavaduotoja ugdymui  V. Jonušienė | 2021 m. vasario mėn. | Mokytojų tarybai |
|  |
| 4.5. 2021 m. biudžeto programos rengimas ir vykdymas | Direktorė  S. Steponavičiutė,  vyr. buhalterė  E. Srėbalienė | Nuolat | Mokyklos tarybai |
| 4.6. Saugių darbo sąlygų užtikrinimas, instruktavimas saugos klausimais | Direktorė  S. Steponavičiutė | Nuolat | Darbuotojams pagal grupes ir individualiai |
| 4.7. Įstaigos ir jos aplinkos funkcionavimo užtikrinimas: vandentiekis, elektros energija, šildymas, ryšiai, ilgalaikio ir trumpalaikio materialinio turto priežiūra ir remontas | Direktorė  S. Steponavičiutė,  ūkvedė R. Turskienė | Nuolat | Darbo tarybai |

**PRIEDAI**

1. Mokytojų tarybos veiklos planas.
2. Vaikų saviraiškos renginių planas.
3. Vaiko gerovės komisijos veiklos planas.
4. Pedagoginio proceso organizavimo priežiūros planas.
5. Mokyklos tarybos planas.

Veiklos plano 1 priedas

**MOKYTOJŲ TARYBOS VEIKLOS PLANAS**

|  |  |  |  |
| --- | --- | --- | --- |
| **Eil. Nr.** | **Veiklos turinys** | **Data** | **Atsakingas** |
| 1. | 2020-2021 m. m. veiklos plano aptarimas ir tvirtinimas, vykdymo priežiūra | 2020 m. rugsėjis | S. Steponavičiutė |
| 2. | Tėvų informavimo sistemos kūrimas: geroji patirtis | 2021 m.  vasaris | S. Steponavičiutė |
| 3. | Sveikatą stiprinanti mokykla, aktyvi mokykla – pasiekimai ir problemos | 2021 m.  balandis | S. Steponavičiutė,  A. Batavičienė,  I. Viršilaitė |
| 4. | Mokslo metų veiklos analizė, veiklos prioritetų ir uždavinių 2021-2022 m. m. numatymas | 2021 m. gegužė | S. Steponavičiutė,  V. Jonušienė |

Veiklos plano 2 priedas

**VAIKŲ SAVIRAIŠKOS RENGINIŲ PLANAS 2020/2021 METAMS**

|  |  |  |  |
| --- | --- | --- | --- |
|  | **Renginio pavadinimas** | **Data** | **Atsakingas** |
|  | ***ŠVENTĖS – POPIETĖS*** |  |  |
| 1. | Rugsėjo 1-oji (šventinis rytmetis įstaigos kieme) | 2020-09-02 | Lopšelio-darželio direktoriaus pavaduotoja ugdymui V. Jonušienė |
| 2. | Rietavo savivaldybei – 20! Ekskursijos po Rietavą ir jo apylinkes | 2020 m. rugsėjo mėn. - spalio mėn. | Mokytojos, dirbančios pagal ikimokyklinio ir priešmokyklinio ugdymo programas |
| 3. | „Rudenėlio mandalos“ | 2020-10-02 | Meninio ugdymo mokytoja  R. Jasienė, mokytojos, dirbančios pagal ikimokyklinio ir priešmokyklinio ugdymo programas |
| 4. | Adventinės vakaronės | 2020 m. gruodis | Mokytojos, dirbančios pagal ikimokyklinio ir priešmokyklinio ugdymo programas,  meninio ugdymo mokytoja  R. Jasienė |
| 5. | KALĖDŲ STEBUKLAI | 2020 m.  gruodis | Pavaduotoja ugdymui V. Jonušienė, grupių mokytojos,  meninio ugdymo mokytoja  R. Jasienė |
| 6. | Akcija Sausio 13-ajai paminėti „Atmintis gyva, nes liudija“ | 2021-01-13 | Lopšelio-darželio direktoriaus pavaduotoja ugdymui V. Jonušienė, grupių mokytojos |
| 7. | Rytmetis, skirtas Vasario 16-ai paminėti | 2021-02-15 | Mokytojos, dirbančios pagal ikimokyklinio ir priešmokyklinio ugdymo programas |
| 8. | Kovas – teatro mėnuo | 2021 m. kovas | Mokytojos, dirbančios pagal ikimokyklinio ir priešmokyklinio ugdymo programas |
| 9. | Rytmetis, skirtas Kovo 11-ąjai paminėti | 2021-03-10 | Mokytojos, dirbančios pagal ikimokyklinio ir priešmokyklinio ugdymo programas |
| 10. | Velykų pramogėlės | 2021-04-06 | Mokytojos, dirbančios pagal ikimokyklinio ir priešmokyklinio ugdymo programas, meninio ugdymo mokytoja R. Jasienė |
| 11. | Balandis – šokių mėnuo | 2021 m. balandis | Mokytojos, dirbančios pagal ikimokyklinio ir priešmokyklinio ugdymo programas |
| 19. | „Mamyte, Tu mano ...“ – popietės Motinos dienai paminėti (renginiai grupėse) | 2021-05 | Mokytojos, dirbančios pagal ikimokyklinio ir priešmokyklinio ugdymo programas |
| 21. | „Lik sveikas, darželi“ | 2021-05 | Mokytojos, dirbančios pagal priešmokyklinio ugdymo programas |
| 22. | Vaikystės šventė | 2020-05-30 | Mokytojos, dirbančios pagal ikimokyklinio ir priešmokyklinio ugdymo programas |
|  | ***PARODOS*** |  |  |
|  | Teminės vaikų kūrybinių darbų parodos darželio parodų stende | Visus metus | Mokytojos, dirbančios pagal ikimokyklinio ir priešmokyklinio ugdymo programas |
|  | Rudens gėrybių paroda | 2020 m.  spalis | Mokytojos, dirbančios pagal ikimokyklinio ir priešmokyklinio ugdymo programas, ugdytinių  tėveliai |
|  | Vaikų piešinių paroda „Aš laimingas, kai..“ | 2020 m. lapkritis | Mokytojos, dirbančios pagal ikimokyklinio ir priešmokyklinio ugdymo programas |

Veiklos plano 3 priedas

**RIETAVO LOPŠELIO–DARŽELIO**

**VAIKO GEROVĖS KOMISIJOS VEIKLOS PLANAS**

**I. TIKSLAS**

Bendraujant ir bendradarbiaujant su šeima organizuoti ir koordinuoti kokybišką prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą ugdytiniams, turintiems specialiųjų ugdymosi poreikių.

**II. UŽDAVINIAI**

1. Užtikrinti sklandų adaptacinį periodą naujai atvykusiems vaikams įtraukiant tėvus ir visus ugdymo procese dalyvaujančius lopšelio-darželio darbuotojus.
2. Siekti, kad lopšelio-darželio bendruomenė kuo aktyviau įsitrauktų į prevencinę veiklą organizuojant įvairius prevencinius renginius, susitikimus bei diskusijas bendruomenei aktualiais klausimais.
3. Ugdyti vaikų savisaugos supratimą esant įvairioms situacijoms bei formuoti sveikos gyvensenos nuostatas ir vertybes (rengimas įvairių akcijų, projektų bei dalyvavimas konkursuose).
4. Laiku pastebėti vaikus, patiriančius ugdymo(si) sunkumų bei užtikrinti kokybišką švietimo pagalbos teikimą jiems, jų tėvams, lopšelio-darželio pedagogams.
5. Organizuoti reikalingą pagalbą vaikui, vaiko tėvams (globėjams, rūpintojams) bei pedagogams vaikų ugdymo organizavimo, švietimo pagalbos teikimo, socialinės gerovės, tinkamo elgesio, saugumo užtikrinimo bei kitais klausimais.
6. Bendradarbiauti su kitomis institucijomis bei socialiniais partneriais vaiko gerovės užtikrinimo klausimais.

**III. PRIEMONIŲ PLANAS**

|  |  |  |
| --- | --- | --- |
| **VEIKLOS KRYPTYS** | **LAIKOTARPIS** | **ATSAKINGI ASMENYS** |
| **ORGANIZACINĖ VEIKLA** | | |
| Vaiko gerovės komisijos veiklos plano 2020-2021 m.m. sudarymas. | 2020 m. rugsėjis | VGK nariai |
| VGK posėdžių organizavimas. | 1-2 kartus per ketvirtį | Simona Dargienė |
| VGK pasitarimų organizavimas. | Pagal poreikį | Simona Dargienė,  Vitalija Jonušienė |
| Ugdytinių saugumo užtikrinimo klausimų svarstymas. | 2020-2021 m. m. | VGK nariai |
| VGK veiklos ataskaitos parengimas. | 2021 m. gegužė | VGK nariai |
| **PREVENCINĖ VEIKLA** | | |
| Sklandaus adaptacinio ugdytinių periodo užtikrinimas bei aptarimas. | 2020 m. rugsėjis, spalis | Mokytojos dirbančios pagal ikimokyklinio ir priešmokyklinio ugdymo programas. |
| Kalėdinių mandalų parodos ,,Kalėdos kitaip“ organizavimas | 2020 m. gruodis | VGK nariai, darželio pedagogai |
| Socialinė akcija ,,Padėkime paukšteliams žiemą“. | 2021 m. sausis | VGK nariai, darželio pedagogai |
| Popietė ,,Noriu užaugti sveikas ir stiprus“. | 2021 m. vasaris | VGK nariai, darželio pedagogai |
| Renginys ,,Žemės diena darželyje“. | 2021 m. kovas | VGK nariai, darželio pedagogai |
| Multiplikacinių filmų ciklo apie ekstremalias situacijas bei priešgaisrinę saugą žiūrėjimo ir aptarimo organizavimas | 2021 m. balandis, gegužė | Vitalija Jonušienė,  Mokytojos, dirbančios pagal ikimokyklinio ir priešmokyklinio ugdymo programas |
| Piešinių parodos ,,Aš ir mano šeima“ organizavimas, skirtas šeimos dienai paminėti | 2021 m. gegužė | VGK nariai, darželio pedagogai |
| Literatūros bei kitų priemonių įvairiomis prevencinėmis temomis rinkimas ir kaupimas. | Nuolat | VGK nariai, darželio pedagogai |
| Pedagogų konsultavimo vykdymas. | Nuolat | VGK nariai |
| Vaikų sergamumo bei nelaimingų atvejų analizė. | Du kartus metuose | VSPS specialistė Indrė Viršilaitė |
| ***ĮTRAUKUSIS UGDYMAS*** | | |
| Specialiųjų ugdymosi poreikių turinčių vaikų, kuriems reikalinga logopedo, specialiojo pedagogo bei kitų švietimo pagalbos specialistų pagalba, sąrašų sudarymas ir patvirtinimas. | 2020 m. rugsėjis | VGK pirmininkė Vitalija Jonušienė  Logopedė Vida Andriuškienė  Specialioji pedagogė, logopedė Simona Dargienė |
| Informacijos apie vaikus, turinčius ugdymosi sunkumų, rinkimas bei kaupimas:   * Gavus tėvų sutikimą atlikti pirminį įvertinimą. * Aptarti įvertinimo rezultatus bei skirti reikalingą švietimo pagalbą. | Visus mokslo metus | Mokytojai, dirbantys pagal ikimokyklinio ir priešmokyklinio ugdymo programas, VGK nariai, logopedės, specialioji pedagogė |
| Vaikų, turinčių kalbos ir kalbėjimo sutrikimų, nustatytų ugdymo(si) sunkumų, poreikių tenkinimo ir tęstinumo užtikrinimas:   * Aptarti SUP turinčių ugdytinių pasiekimus ir vis dar patiriamus ugdymo(si) sunkumus su grupių auklėtojomis, vaikų tėvais. * Esant poreikiui vaiko tėvams (globėjams, rūpintojams) pasiūlyti vaiko patiriamus ugdymo(si) sunkumus išsamiau įsivertinti Plungės PPT arba kt. | Visus mokslo metus | VGK nariai, logopedė Vida Andriuškienė, specialioji pedagogė-logopedė Simona Dargienė |
| Pritaikytų ikimokyklinio/priešmokyklinio ugdymo programų rengimas vaikams, turintiems SUP (atsižvelgiant į PPT rekomendacijas). | 2020 m. rugsėjis, spalis | Mokytojai, dirbantys pagal ikimokyklinio ir priešmokyklinio ugdymo programas, VGK nariai, logopedė Vida Andriuškienė, specialioji pedagogė-logopedė Simona Dargienė |
| Dalyvavimas SUP turinčių vaikų ugdymo klausimais organizuojamuose kvalifikacijos kėlimo renginiuose (seminarai, paskaitos, konferencijos, mokymai). | Pagal galimybes | Mokytojai dirbantys pagal ikimokyklinio ir priešmokyklinio ugdymo programas, logopedės, specialioji pedagogė, kiti VGK nariai |
| Dalinimasis gerąja darbo patirtimi su lopšelio-darželio bendruomene apie SUP turinčių vaikų ugdymą. | Nuolat | Mokytojai dirbantys pagal ikimokyklinio ir priešmokyklinio ugdymo programas, logopedės, specialioji pedagogė, VGK nariai |
| Paskaitos tėvams apie vaikų SUP bei tikslingą švietimo pagalbos teikimą organizavimas. | Per metus (pagal poreikį) | VGK nariai, logopedė Vida Andriuškienė, specialioji pedagogė-logopedė Simona Dargienė |
| **KRIZINIŲ SITUACIJŲ VALDYMAS** | | |
| Įvertinimas krizės aplinkybių, jos valdymo ir įveikimo plano parengimas. | Esant krizinei situacijai | VGK nariai, krizių valdymo komanda |
| Krizės paveiktų asmenų grupių, turimų psichologinės pagalbos resursų įvertinimas bei kreipimasis į Plungės PPT psichologus arba kt. | Esant krizinei situacijai |  |
| Informacijos apie krizę parengimas, darželio bendruomenės ir (ar) žiniasklaidos informavimas. | Esant krizinei situacijai |  |
| Civilinės saugos bei greitosios medicinos pagalbos priemonių užtikrinimas, reikiamų tarnybų informavimas. | Esant krizinei situacijai |  |
| **TIRIAMOJI VEIKLA** | | |
| Tėvų apklausos apie mikroklimatą bei vaikų savijautą darželyje organizavimas | Metų eigoje | VGK nariai |
| **DARŽELIO BENDRUOMENĖS ŠVIETIMAS** | | |
| Lankstinukas bei rekomendacijos tėvams „Kad mano vaiko kalba būtų graži...“ | Per metus | VGK nariai, logopedės |
| Įvairios naudingos ir svarbios informacijos skelbimas lopšelio-darželio tinklapyje, FB paskyroje ir kt. | Per metus | VGK nariai |
| Psichologo paskaita lopšelio-darželio bendruomenei apie patiriamus vaikų elgesio ir emocijų sunkumus. | Per metus | VGK nariai |
| **TARPINSTITUCINIS BENDRADARBIAVIMAS** | | |
| Bendradarbiavimas su Plungės ar kitų miestų PPT specialistais, Rietavo savivaldybės administracijos Vaiko gerovės komisija, tarpinstitucinio bendradarbiavimo koordinatoriumi, savivaldybės administracijos struktūriniais padaliniais, teritorine policijos įstaiga, vaiko teisių apsaugos tarnyba, socialinių paslaugų, sveikatos priežiūros įstaigomis bei kitomis vaikų interesais besirūpinančiomis įstaigomis, socialiniais partneriais. | Esant poreikiui | VGK nariai |
| Bendradarbiavimas su kitomis ugdymo įstaigomis | Esant poreikiui | VGK nariai |

VGK pirmininkė Simona Dargienė

Veiklos plano 4 priedas

**UGDYMO PROCESO PRIEŽIŪROS**

**2020/2021 M.M. VEIKLOS PLANAS**

|  |  |  |  |  |
| --- | --- | --- | --- | --- |
|  | Priemonė | Laikas | Sėkmės rodikliai | Informavimas |
| 1. | Turiningos ugdomosios aplinkos grupėse kūrimas | Per metus | Aplinka yra saugi, orientuota į vaiką, jo individualių gebėjimų ugdymą, turininga, estetiška, nuolat besikeičianti, pritaikyta vaikų amžiui, veiklai visa grupe, mažose grupelėse, skatinanti vaikus tenkinti ugdymo(si) poreikius, tyrinėti, aktyviai veikti, bendrauti ir bendradarbiauti. | Aptariama individualiai su mokytojomis, pasitarimuose |
| 2. | Naujai atvykusių ikimokyklinio amžiaus vaikų adaptacija grupėje | 2020 m. rugsėjis -lapkritis | Glaudus pedagogų bendradarbiavimas su ugdytinių šeimomis, saugaus mikroklimato grupėje kūrimas laiduoja greitą ir lengvą vaikų adaptaciją. Pedagogas stebi, fiksuoja ir apmąsto vaikų adaptaciją, numato jos lengvinimo būdus. Pateikiamas rekomenduojamas vaiko adaptacijos modelis, aptariami su tėvais adaptacijos palengvinimo būdai. | Aptariama su ikimokyklinio ugdymo grupių mokytojomis |
| 3. | Pedagogų dokumentacijos vertinimas. Metiniai ir savaitiniai veiklos planai | Kartą į ketvirtį arba pagal poreikį dažniau | Grupės vaikų savitumo įžvelgimas. Ugdymo prioritetų metams iškėlimas. Planuojamos veiklos, šventės, pramogos.  Numatoma vaikų veikla kitai savaitei.  Tėvų informavimas apie įstaigos bei grupės planuojamus renginius. Numatomi metiniai projektai. | Aptarti su grupių mokytojomis |
| 4. | Bendradarbiavimas su šeima. Grupių tėvų susirinkimai | Per metus | Ryšių su šeima puoselėjimas, tėvų lūkesčių aptarimas, naujų mokslo metų veiklos numatymas, naujų bendradarbiavimo būdų atradimas. Metų veiklos apžvalga. | Aptariama individualiai su mokytojomis, pasitarimuose |
| 5. | Vaikų pasiekimų vertinimas. | 2020 m. rudenį ir 2021 m. pavasarį | Vaikų gebėjimų ir poreikių pažinimas, individualių ugdymo(si) krypčių numatymas. Individualizuotas gebėjimų ugdymas(is). Pažangos vertinimas. | Aptariama su mokytojomis, pasitarimuose |
| 6. | Muzikinės veiklos organizavimas | Per metus | Salėje organizuojamo muzikinio ugdymo sąryšis su grupės savaitės veikla. Integralumas, individualumas, įvairių metodų ir priemonių taikymas. | Aptariama individualiai su meninio ugdymo mokytoja, pasitarimuose |
| 7. | Darželio kūrybinių darbo grupių veikla | Per metus | Gebėjimas susitelkti bendram tikslui siekti, rengti ir įgyvendinti bendrus projektus, bendradarbiauti veikiant komandoje. | Aptariama darbo grupių susirinkimuose. |
| 8. | Mokytojų gerosios patirties sklaida. | Per metus | Pasidalijimas gerąja darbo patirtimi socialiniuose tinkluose. Savo veiklos analizavimas ir ugdomojo proceso tobulinimo žingsnių numatymas. | Aptariama individualiai su mokytojais, pasitarimuose |
| 9. | Vaikų sveikatos stiprinimo priemonių įgyvendinimas. Kūno kultūros užsiėmimai | Kartą į ketvirtį arba pagal poreikį | Vaikų poreikis sportuoti. Užsiėmimo struktūra, priemonės, metodai atitinka vaikų amžių, užtikrina tinkamą fizinį krūvį, stambiosios ir smulkiosios motorikos lavinimą, vikrumo ir ištvermės ugdymą(si), teigiamas emocijas. | Aptariama individualiai su mokytojais, pasitarimuose |
| 10. | Vaikų veikla lauke | Per metus | Vaikų saugumas, užimtumas, grūdinimas, judėjimo poreikio tenkinimas. | Aptariama individualiai su mokytojais, pasitarimuose |
| 11. | Edukacinių projektų rengimas ir vykdymas grupėse | Per metus | Glaudus bendradarbiavimas su ugdytinių šeimomis, kitais pedagogais gerinant ugdymo(si) kokybę, aktyviųjų ugdymo(si) metodų taikymas. Ugdomojo proceso paįvairinimas. | Aptariama individualiai su mokytojais, pasitarimuose |
| 12. | Etninės kultūros programos integravimas į ugdymo procesą ir įgyvendinimas | Per metus | Ugdomojo proceso praturtinimas, kalendorinės šventės, etninės kultūros, krašto istorijos perteikimas vaikams suprantamais būdais ir priemonėmis | Aptariama individualiai su mokytojais, pasitarimuose |

Veiklos plano 5 priedas

**MOKYKLOS TARYBOS POSĖDŽIAI**

|  |  |  |  |
| --- | --- | --- | --- |
| Eil. Nr. | Posėdžio tema | Vykdytojas | Data |
| 1. | Darbo plano 2020- 2021 m. m. sudarymas | E. Pranckevičienė | 2020 m. rugsėjis |
| 2. | Sveikatos stiprinimo programos įgyvendinimo klausimai | Tarybos nariai | 2020 m. spalis |
| 3. | Finansinių lėšų poreikis, jų panaudojimo prioritetai | Tarybos nariai | 2021 m. vasaris |
| 4. | Mokslo metų veiklos aptarimas | Tarybos nariai | 2021 m. gegužė |